ང་ཡི་དངོས་མིང་ལ་བདེ་ལེགས་རྒྱ་མཚོ་དང་སྨྱུག་མིག་ལ་གནམ་ལྕགས་ཟེར།ཅིག་དགུ་གོ་གསུམ་ལོའི་དབྱར་གཞུང་དུ་ཨོ་ཐོག་ཅེས་པའི་འབྲོག་སྡེ་ཆེན་པོ་ཞིག་གི་རྩྭ་ཐང་དུ་ངུ་ངག་ཐོག་མ་བསྒྲགས།ཆུང་ནས་ད་ལྟའི་བར་སློབ་གྲྭ་དང་སྤྱི་ཚོགས་འདྲ་མིན་འགྲིམས།ཉམས་མྱོང་མང་པོ་བསགས།ཆུང་དུས་ཁྱིམ་ཚང་གི་འབྱོར་བ་ཞན་པས་ང་རང་སློབ་གྲྭར་མུ་བསྐྱོད་བྱེད་པར་སེམས་སུ་ཚགས་རབ་ཏུ་ཆེ་མྱོང་།ཡིན་ཡང་།ཕ་མས་བུ་ཕྲུག་གི་དོན་དུ་ལྟོག་སྐེམ་གྱི་སྡུག་འདེགས་པར་སྙིང་སྟོབས་བསྐྱེད་བྱུང་།དེ་བས་ང་ཡིས་སྙིང་ནས་བཀའ་དྲིན་ཞུ་དགོས་ས་དེ་ཕ་མ་གཉིས་ཀ་ཡིན་ནོ།།